প্রেসিডেন্সিতে 'নট ওয়েলকাম' মুখ্যমন্ত্রী মমতা বন্দ্যোপাধ্যায়। আজ প্রেসিডেন্সিতে কালো পতাকা দেখতে হল মুখ্যমন্ত্রীকে। শুনতে হল 'নট ওয়েলকাম' স্লোগান। পড়লেন প্রবল বিক্ষোভের মুখে। ছাত্র-ছাত্রীদের বিক্ষোভের মুখে পড়ে প্রেসিডেন্সির মেইন বিল্ডিংয়ে ঢুকতেই পারেননি শিক্ষামন্ত্রী পার্থ চট্টোপাধ্যায়। তাঁকে সরাসরি ডিরোজিও হলে চলে যেতে হয়।
 ওয়েব ডেস্ক: প্রেসিডেন্সিতে 'নট ওয়েলকাম' মুখ্যমন্ত্রী মমতা বন্দ্যোপাধ্যায়। আজ প্রেসিডেন্সিতে কালো পতাকা দেখতে হল মুখ্যমন্ত্রীকে। শুনতে হল 'নট ওয়েলকাম' স্লোগান। পড়লেন প্রবল বিক্ষোভের মুখে। ছাত্র-ছাত্রীদের বিক্ষোভের মুখে পড়ে প্রেসিডেন্সির মেইন বিল্ডিংয়ে ঢুকতেই পারেননি শিক্ষামন্ত্রী পার্থ চট্টোপাধ্যায়। তাঁকে সরাসরি ডিরোজিও হলে চলে যেতে হয়। ২০১৩ সালে বেকার্স ল্যাবে ভাঙচুরের ঘটনার কথা বারবার উঠে এসেছে ছাত্র-ছাত্রীদের কণ্ঠে। তাঁরা বারবার জানিয়েছেন ওই দিনের ঘটনা তাঁরা ভুলছেন না। টাকা দিয়ে প্রেসিডেন্সিকে কেনা যাবে না। সুদীপ্ত গুপ্তের মৃত্যুর পর, বেকার্স ল্যাব ভাঙচুর। ছাত্র-ছাত্রীদের অভিযোগ সেদিনের নক্কার জনক ঘটনার পর সারা রাজ্য প্রতিবাদে ফেটে পড়লেও সরকারের তরফে বিন্দুমাত্র কোনও প্রতিক্রিয়া জানানো হয়নি সেই ঘটনায়। আজ মুখ্যমন্ত্রীকে কালো পতাকা দেখিয়ে পড়ুয়ারা বুঝিয়ে দিলেন সেদিনের ঘটনার ক্ষোভ আজও অমলিন তাঁদের মনে।